Kāķīši
Skaties arī jēdzienu ar līdzīgu nosaukumu: Kaķīši. Kāķīši ir ciems Talsu novada Strazdes pagastā. Izvietojies pie Strazdes—Oksles ceļa 5,2 km no pagasta centra Strazdes, 22 km no novada centra Talsiem un 102 km no Rīgas. Kāķīši izveidojušies ap bijušās Kāķīšu muižas (Jaunmuižas; Neuhof) centru. Kopš 1851. gada Kāķīšos atrodas bērnu patversme (tagad Strazdes bērnu nams). Muižas pils un parks ir vietējas nozīmes arhitektūras pieminekļi.